Diari Oficial de la Generalitat Valenciana


Sumari del DOGV 7541, del 05-06-2015 (2015/5238)

RESOLUCIÓ de 29 de maig de 2015, de la Direcció General de Centres i Personal Docent, per la qual es convoca un procediment d'adjudicació de destinacions amb caràcter provisional, en pràctiques i interí, en els cossos docents de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny per al curs 2015-2016.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7541

Data del DOGV
:   05-06-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/5238


Data del document
:   29-05-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 29 de maig de 2015, de la Direcció General de Centres i Personal Docent, per la qual es convoca un procediment d'adjudicació de destinacions amb caràcter provisional, en pràctiques i interí, en els cossos docents de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny per al curs 2015-2016. [2015/5238]  
Esta convocatòria té com a finalitat establir un procediment de provisió de llocs per a l'inici del curs escolar. Per a això s'ha determinat un procediment de sol·licitud telemàtic que possibilita una gestió eficient, compta amb les degudes garanties procedimentals per als participants i permet agilitzar la incorporació dels funcionaris de carrera, en pràctiques i interins als centres educatius amb el temps suficient per a participar en les tasques d'inici del curs escolar.  
  
En la tramitació d'esta resolució s'ha complit el que preveuen l'article 37 de la Llei 7/2007, de 12 d'abril, de l'Estatut Bàsic de l'Empleat Públic i article 153 i següents de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
  
D'acord amb el que exposa l'article 7 del Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport (DOCV 7355, 08.09.2014), i fent ús de les atribucions conferides per este, la Direcció General de Centres i Personal Docent acorda convocar un procediment d'adjudicació de destinacions amb caràcter provisional, en pràctiques i interí en els cossos docents de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny per al curs 2015-2016, d'acord amb les bases següents:  
  
  
I. Participants  
  
Primera. Participació voluntària  
Poden participar de forma voluntària en esta convocatòria els funcionaris de carrera del cos de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny dependents de la Generalitat que, trobant-se en qualsevol de les situacions d'excedència que impliquen pèrdua de la destinació definitiva, desitgen reingressar al servici actiu i complisquen els requisits per a això. (Apartat de participació, 1. Reingressats.)  
  
  
Segona. Participació forçosa  
Estan obligats a participar en esta convocatòria:  
1. Els funcionaris de carrera del cos de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny que durant el curs escolar 2014-2015 presten servicis amb caràcter provisional en centres dependents de la Conselleria d'Educació, Cultura i Esport, també els funcionaris adscrits a l'estranger que estiguen obligats a reingressar al servici actiu en el curs 2015-2016. Hauran de participar sempre que no hagen obtingut destinació definitiva per cap de les convocatòries del concurs de trasllats, ni hagen obtingut destinació provisional per al curs 2015-2016 per qualsevol altre procediment de provisió de llocs de treball. (Apartat de participació, 2. Provisionals.)  
  
2. Els funcionaris de carrera del cos de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny reingressats en el servici actiu durant el curs escolar 2014-2015 i que no hagen obtingut destinació definitiva en els concursos de trasllats convocats ni hagen obtingut destinació provisional per al curs escolar 2015-2016 per qualsevol altre procediment de provisió de llocs de treball. (Apartat de participació, 2. Provisionals.)  
  
3. Aquells que no tinguen destinació definitiva per suspensió de funcions, una vegada complida la sanció. (Apartat de participació, 2. Provisionals.)  
4. Els aspirants seleccionats en els procediments selectius convocats per la Conselleria d'Educació, Cultura i Esport que han realitzat les pràctiques durant el curs escolar 2014-2015 i que no hagen obtingut per al curs escolar 2015-2016 destinació provisional per qualsevol altre procediment de provisió de llocs de treball ni, si és el cas, destinació definitiva pel concurs de trasllats. (Apartat de participació, 2. Provisionals.)  
  
5. Els aspirants seleccionats en procediments selectius i que hagen d'incorporar-se a la realització del període de pràctiques, així com aquells que tinguen concedida una pròrroga per a la realització de la fase de pràctiques o hagen resultat no aptes en convocatòries anteriors (Apartat de participació, 3. Pràctiques).  
6. Els funcionaris interins integrants de la borsa de treball descrits en l'article 4 de l'Acord de 3 d'abril de 2013 subscrit per la Conselleria d'Educació, Cultura i Esport i les organitzacions sindicals pel qual s'establix el sistema de provisió de llocs de treball en règim d'interinitat publicat per Resolució de 18 d'abril de 2013, del director general de Centres i Personal Docent. (Apartat de participació, 4. Interins.)  
  
  
II. Prioritats  
  
Tercera. Prioritat en l'adjudicació  
Per a l'obtenció de destinació, la prioritat estarà determinada per als funcionaris compresos en la base primera i en la segona en els punts 1 a 4, per la promoció d'ingrés més antiga i, dins d'esta, per la puntuació obtinguda en el procés selectiu.  
Aquells que tinguen reconeguda una o diverses habilitacions transitòries s'ordenaran en les dites habilitacions darrere dels funcionaris de carrera o en pràctiques de la corresponent especialitat, amb prioritat respecte als funcionaris interins, sempre que no haja llocs de la seua especialitat.  
Per a l'obtenció de destinació, els compresos en la base segona, punt 5, s'ordenaran de la manera següent: en primer lloc aquells que tinguen concedida pròrroga per a la realització de la fase de pràctiques, a continuació els qui hagen sigut seleccionats en les convocatòries d'oposició de 2015 i finalment els qui hagen resultat no aptes en convocatòries anteriors, entre ells s'ordenaran d'acord amb la respectiva llista d'aspirants seleccionats.  
Per als compresos en la base segona, punt 6, l'obtenció de destinació es determinarà per l'orde que posseïsquen en la respectiva llista d'interins.  
  
III. Vacants  
  
Quarta. Publicitat de codis i vacants  
A fi que els participants en esta convocatòria puguen realitzar les seues peticions, es publicarà en la pàgina web de la Conselleria d'Educació, Cultura i Esport la relació de centres existents en les diferents localitats compreses en l'àmbit de gestió de la Conselleria d'Educació, Cultura i Esport així com les àrees i subàrees en les quals s'han agrupat estos. També es publicarà la relació d'especialitats i la seua codificació als efectes de la presentació d'instàncies.  
  
Amb 48 hores d'antelació a la resolució del present procediment, es publicarà en la pàgina web de la Conselleria d'Educació, Cultura i Esport, la llista de vacants amb què es realitzarà el procediment, tenint en compte que totes estes han de correspondre a llocs de treball previstos en la planificació educativa. En la dita llista, els llocs els titulars dels quals presten servicis en un altra destinació però que normativament poden tornar al lloc de què són titulars al llarg del curs escolar (places afectades) apareixeran consignats amb un asterisc.  
  
  
IV. Format i ompliment de les sol·licituds  
  
Quinta. Sol·licituds  
Tots els participants hauran de presentar una instància, que serà tramitada a través de la pàgina web de la Conselleria d'Educació, Cultura i Esport (http://www.cece.gva.es). No s'admetrà la presentació de la inscripció en cap registre físic.  
La presentació per mitjans telemàtics de la sol·licitud de participació s'efectuarà per mitjà del codi d'usuari i la contrasenya que s'establisquen en l'aplicació.  
Per a efectuar consultes sobre els resultats que obtinga en un procés concret, l'interessat pot accedir amb el codi d'usuari i la contrasenya que s'establisquen en l'aplicació.  
L'ús dels mitjans telemàtics per a participar en el procés comporta el consentiment del sol·licitant al tractament de les seues dades de caràcter personal que siguen necessàries per a la tramitació del procés, d'acord amb la normativa vigent.  
Sol·licituds del personal funcionari de carrera i pràctiques compresos en els apartats de participació 1-Reingressats, 2-Provisionals i 3-Pràctiques.  
La participació del personal funcionari de carrera es realitzarà a través de l'aplicació d'adjudicació de principi de curs.  
Sol·licituds del personal funcionari interí compresos en l'apartat de participació 4. Interins.  
La participació del personal funcionari interí es realitzarà a través de l'aplicació d'adjudicació contínua regulada en la Resolució de 18 de juliol de 2013, de la Subdirecció General de Personal Docent.  
  
Sexta. Peticions  
1. Funcionaris de carrera i en pràctiques  
El nombre de peticions que cada participant podrà sol·licitar no podrà excedir els 300. A l'efecte d'obtenció d'un lloc, els participants consignaran els codis de centres, localitats, subàrea, àrea i província i tipus de places que sol·liciten per orde de preferència.  
Les peticions poden fer-se a un centre concret, localitat, subàrea, àrea i província; seran compatibles totes les modalitats. En els quatre últims casos, s'adjudicarà el primer centre de la localitat, subàrea, àrea i província amb lloc vacant en el mateix orde en què apareguen anunciats.  
  
Aquells participants que puguen participar per més d'una especialitat hauran de prioritzar estes en el lloc reservat per a això en la instància de participació, i estes es combinaran en l'orde successiu que establisca el participant amb les seues peticions de centre, localitat, subàrea, àrea i província.  
Els aspirants seleccionats en procediments que hagen d'incorporar-se a la realització del període de pràctiques i aquells que tinguen concedida una pròrroga per a la realització de la fase de pràctiques o hagen resultat no aptes en convocatòries anteriors, no podran sol·licitar llocs de naturalesa mixta o àmbits (lloc per a impartir matèries de més d'una especialitat en el mateix centre).  
Si es demana més d'un lloc-especialitat d'un mateix centre, localitat, subàrea, àrea i província és necessari repetir el centre, la localitat, la subàrea, l'àrea i la província tantes vegades com els llocs sol·licitats. No obstant això, a fi de simplificar i facilitar als participants la realització de les seues peticions, els interessats que desitgen sol·licitar tots els centres corresponents a una localitat, subàrea, àrea i província podran, en compte de realitzar la petició consignant els codis de tots i cada un dels centres per orde de preferència, anotar únicament els codis corresponents a la localitat, la subàrea, l'àrea, la província i el lloc-especialitat. En este cas, s'entén que sol·liciten tots els centres de la localitat, subàrea, àrea o província de què es tracte en el mateix orde de preferència amb què apareixen publicats. Si respecte a tots els centres d'una localitat, subàrea, àrea o província es vol sol·licitar algun o alguns d'estos prioritàriament, estos centres hauran de consignar-se com a peticions individualitzades per orde de preferència i a continuació consignar el codi corresponent a la localitat, subàrea, àrea o província i lloc-especialitat. S'entenen incorporats a les seues peticions la resta de centres en el mateix orde en què apareixen publicats.  
  
Els funcionaris de carrera que participen amb caràcter forçós i els funcionaris en pràctiques hauran de fer constar necessàriament l'orde de preferència de les províncies. Si no s'han consignat els dits criteris de prioritat o s'han esgotat els llocs consignats o, si és el cas, no s'ha confirmat la sol·licitud, seran adjudicats d'ofici en qualsevol de les places disponibles. A este efecte, s'adjudicarà el primer centre de la localitat, subàrea, àrea o, si és el cas, província amb lloc en el mateix orde en què apareguen publicats.  
2. Funcionaris interins  
La forma de participació del personal funcionari interí s'ajustara al procediment establit en la Resolució de 18 de juliol de 2013, de la Subdirecció General de Personal Docent, per la qual es regulen els procediments d'adjudicació contínua de llocs.  
Els funcionaris interins que no participen en la convocatòria seran exclosos de les borses de treball en què estiguen inscrits.  
  
Normes comunes  
Les peticions de centre de les escoles oficials d'idiomes i les relatives als servicis psicopedagògics escolars (SPE) per a l'especialitat d'Orientació Educativa es realitzaran d'acord amb la codificació establida en la relació de centres. A l'efecte de l'assignació de les places adjudicades en aularis en escoles oficials d'idiomes i en els SPE, els directors d'estes assignaran en un acte públic, si no hi ha acord unànime de tots els adjudicats en la corresponent especialitat, durant el primer dia de setembre les seus en què s'impartirà docència, d'acord amb l'orde d'adjudicació de la relació de participants definitiva.  
  
Així mateix, si els llocs que se sol·liciten tenen caràcter d'itinerant/compartit o si sol·liciten llocs els titulars dels quals presten servicis en un altra destinació però que normativament poden tornar al lloc de què són titulars al llarg del curs escolar (places afectades) o llocs a temps parcial, haurà de fer-se constar esta circumstància en l'espai reservat a este efecte en l'apartat de petició de la instància.  
Només els funcionaris interins podran sol·licitar llocs els titulars dels quals presten servicis en un altra destinació però que normativament poden tornar al lloc de què són titulars al llarg del curs escolar (places afectades) i llocs a temps parcial.  
  
Sèptima. Terminis  
El termini de presentació i modificació d'instàncies serà des de les 10 hores del dia 15 de juliol de 2015 fins a les 10 hores del dia 29 de juliol de 2015.  
Per al personal funcionari de carrera, únicament s'admetran a tràmit les sol·licituds de peticions confirmades telemàticament a l'Administració educativa dins del termini indicat en el paràgraf anterior. Per al personal funcionari interí, que realitzarà la petició a través de l'aplicació d'adjudicació contínua regulada en la Resolució de 18 de juliol de 2013, de la Subdirecció General de Personal Docent, serà valida l'última sol·licitud presentada en el dit procediment. En cas que es presente en termini i forma més d'una sol·licitud de peticions, només es tindrà en compte l'última presentada. Finalitzat el termini de presentació d'instàncies, no s'alteraran les peticions per cap concepte.  
  
  
V. Normes d'adjudicació  
  
Octava. Adjudicació  
L'adjudicació de les vacants es realitzarà d'acord amb el que establixen les bases tercera i sexta d'esta resolució.  
Amb anterioritat a la resolució definitiva de la convocatòria, es publicarà la relació de participants amb l'orde d'adjudicació. Contra la dita relació podran presentar-se reclamacions en el termini de dos dies hàbils, que es dirigiran a la Subdirecció General de Personal Docent, les quals únicament podran presentar-se per via telemàtica. Una vegada revisades les reclamacions, es publicarà la llista definitiva de participants.  
  
Novena. Resolucions  
La Direcció General de Centres i Personal Docent publicarà la relació definitiva de l'adjudicació en els taulers d'anuncis de les direccions territorials i en la pàgina web de la Conselleria d'Educació, Cultura i Esport (http://www.cece.gva.es). Per mitjà d'esta publicació, s'entendrà que s'ha realitzat la notificació als participants a tots els efectes.  
Els nomenaments derivats d'este procediment s'estendran des de l'1 de setembre de 2015 fins al 31 d'agost de 2016.  
  
Deu. Normes d'adjudicació i sol·licitud de província per a l'adscripció d'ofici dels funcionaris interins  
Per als participants de la base 2.6, funcionaris interins, tots els llocs seran de petició voluntària però d'acceptació obligatòria si han sigut sol·licitats. Les vacants oferides són d'acceptació obligatòria en cas que corresponguen a les preferències provincials elegides pels aspirants. En el supòsit que cap participant haja sol·licitat els llocs en les seues peticions voluntàries, seran adjudicats en l'orde invers en la respectiva borsa de treball a aquell participant que estiga obligat per la seua preferència provincial.  
  
  
Onze. Desactivació temporal i exclusió de les borses als funcionaris interins  
Es consideraran en situació de desactivació temporal en les borses els aspirants que en el moment de produir-se la convocatòria es troben en alguna de les situacions regulades en l'article 7 de l'Acord subscrit per la Conselleria d'Educació, Cultura i Esport i les organitzacions sindicals pel qual s'establix el sistema de provisió de llocs de treball en règim d'interinitat, publicat mitjançant una resolució de 18 d'abril de 2013, del director general de Centres i Personal Docent. Aquells funcionaris interins que desitgen ser desactivats temporalment de les borses hauran de presentar en les direccions territorials d'Educació, Cultura i Esport una sol·licitud de desactivació temporal abans del 31 d'agost de 2015.  
Seran exclosos de les borses els funcionaris interins que, havent participat i obtingut destinació, incórreguen en algun dels supòsits d'exclusió regulats en l'article 8 de l'esmentat acord.  
  
Dotze. Requisits  
La disposició addicional de la Resolució de 9 de maig de 2014, de la Direcció General de Centres i Personal Docent, per la qual es regula el registre de titulacions per als procediments de provisió de llocs de personal docent no universitari de la Comunitat Valenciana, establix un termini perquè el personal integrant de les borses de treball que, per modificacions legislatives o reglamentàries, no estiga en possessió de la titulació acadèmica que faculta per a l'ingrés en el cos i especialitat en què està inscrit i, si és el cas, de la certificació o del títol que acredite la possessió de la formació pedagògica i didàctica exigible, puga desactivar-se de la borsa de treball. El personal funcionari interí que no complisca els requisits exigits i no haja sol·licitat la desactivació, si se li adjudica un lloc i no disposa de la titulació corresponent, serà exclòs de la borsa de treball.  
És requisit imprescindible perquè siga adjudicat un lloc determinat posseir l'especialitat d'este i, si és el cas, els requisits lingüístics del lloc. Estos requisits no hauran de ser justificats pels participants per obrar en poder d'esta administració.  
Totes les condicions que s'exigixen en esta convocatòria han de complir-se en la data de terminació del termini de presentació d'instàncies.  
Podrà ser anul·lada la destinació obtinguda per qualsevol participant que no s'haja ajustat a les normes de la convocatòria.  
  
Tretze. Irrenunciabilitat de les destinacions  
Les destinacions adjudicades en la resolució definitiva d'esta convocatòria seran irrenunciables.  
  
Catorze. Suprimits i desplaçats  
Amb anterioritat a l'adjudicació de destinacions previstes en la present resolució, la Direcció General de Centres i Personal Docent adjudicarà destinació provisional als funcionaris de carrera del cos de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'Idiomes, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny que hagen sigut declarats suprimits i desplaçats.  
  
Quinze. Referències genèriques  
Totes les referències al personal funcionari i a situacions per a les quals en esta resolució s'utilitza la forma del masculí genèric han d'entendre's aplicables indistintament a dones i hòmens.  
  
Setze. Recursos  
La present resolució posa fi a la via administrativa, i contra esta podrà interposar-se un recurs potestatiu de reposició davant de la Direcció General de Centres i Personal Docent en el termini d'un mes, a comptar de l'endemà de ser publicada, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament un recurs contenciosos administratiu davant del jutjat contenciós competent, en el termini de dos mesos a comptar de l'endemà de la data de ser publicada, d'acord amb el que establixen els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 29 de maig de 2015.- El director general de Centres i Personal Docent: Santiago Martí Alepuz.